laion/Wikipedia-Exotic huggingface dataset:
נאמאקה (ירח)

נאמאקה הוא הירח הפנימי, והקטן יותר של כוכב הלכת הננסי האומיה. נאמאקה התגלה ב 30 ביוני 2005 על ידי מייקל בראון והצוות האופטי של מצפה הכוכבים קק, ונקרא על שמה של הבת של האומיה במיתולוגיה ההוואי. רדיוס מסלולו של נאמאקה סביב האומיה הוא 25,657 ק"מ ומשך זמן הקפתו סביב האומיה הוא 18.278 יממות. בהירותו של נאמאקה היא רק 1.5% מבהירותו של האומיה ומסתו היא 0.05% ממסתו של האומיה. לפי תצפיות פוטומטריות עולה שפני השטח שלו עשויים ברובם מקרח. הסבר אודות שמות הגופים הוירחים אתר Gazetteer of Planetary Nomenclature, של הIAU ערך זה הוא קצרמר בנושא מדעי החלל. אתם מוזמנים לתרום לוויקיפדיה ולהרחיב אותו.
האומיה

האם התכוונתם ל... האומיה (כוכב לכת ננסי) – כוכב לכת ננסי בחגורת קויפר. האומיה (מיתולוגיה) – אלת הלידה והפריון במיתולוגיה ההוואית.
הייאקה

האם התכוונתם ל... אסטרונומיה: הייאקה (ירח) – ירח של כוכב הלכת הננסי האומיה. מיתולוגיה: הייאקה (מיתולוגיה) – הבת של אלת הלידה והפריון האומיה, מתוך המיתולוגיה ההוואית.
נאמאקה

האם התכוונתם ל... אסטרונומיה: נאמאקה (ירח) – ירח של כוכב הלכת הננסי האומיה. מיתולוגיה: נאמאקה (מיתולוגיה) – הבת של אלת הלידה והפריון האומיה, מתוך המיתולוגיה ההוואית.
ראש הנקרה (פירושונים)

האם התכוונתם ל... ראש הנקרה – שמורת טבע, הנמצאת בקצהו הצפוני של חוף הים התיכון של ישראל מעבר ראש הנקרה – מעבר הגבול היחיד בין ישראל ולבנון מנהרות הרכבת בראש הנקרה – מנהרות לרכבת בקצה מסילת החוף, העוברות מתחת לרכס ראש הנקרה ראש הנקרה (קיבוץ) – קיבוץ בצפון הגליל המערבי ליד גבול לבנון
אבישר הר-שפי

אבישר הר-שפי (נולד ב-1973) הוא משורר ישראלי, מחנך, עורך ספרותי וד"ר לספרות הזוהר. הר-שפי הוא בנם של דב, בעל מפעל אריזות בבית-אל, ופעיל מנהיגות יהודית, וד"ר בטחה הר-שפי, מרצה לתלמוד בהיברו יוניון קולג'. הוא אחיה של מרגלית הר-שפי ונכדם של הרב פרופ' פינחס פלאי ופנינה פלאי. למד בישיבת ההסדר קריית שמונה ולאחר מכן אצל הרב שג"ר בישיבת שיח יצחק. בשנת 2010 אושרה עבודת הדוקטורט שלו בנושא "'מלכין קדמאין': מיתוס מלכי אדום בספרות הזוהרית", בהנחיית פרופ' צבי מרק בחוג לספרות באוניברסיטת בר-אילן. בשנת 2004 פורסם ספר שיריו הראשון "סוסי אש" ובשנת 2006 ערך את האנתולוגיה "עד פתח הגן - איורי נחום גוטמן ומשוררים עבריים בעקבות התנ"ך" (הוצאת אבן חושן) ואת קובץ המאמרים של ישיבת שיח יצחק: "גשם: על תעניות וגשמים בעקבות מסכת תענית" (תשס"ד). בשנת 2022 פורסם ספרו "הסיפור הפועל: עיונים חדשים בסיפור החסידי" בהוצאת אוניברסיטת בר-אילן. בעבר ערך את כתב העת משיב הרוח לשירה יהודית ישראלית ועורך את כתב העת "עתר". מלמד חסידות וקבלה בישיבת שיח יצחק, בבית מורשה בירושלים ובמכללת יעקב הרצוג. בשנת 2014 היה שותף בייסוד בית המדרש "זוהר חי" ללימוד הזוהר ותורת הסוד היהודית. נשוי למשוררת סיון הר-שפי. סוסי אש, הוצאת שוקן, תשס"ד 2004 אל אשר לו אחוזת הארץ, הוצאת 62, 2015 אבישר הר-שפי, 'מלכין קדמאין: מיתוס מלכי אדום בספרות הזוהרית', לוס אנג'לס: הוצאת כרוב, תשע"ה/ 2014, מסת"ב 9781933379401 סיון ואבישר הר שפי, אנחנו שבקרוב נהיה, הוצאת משיב הרוח, 2019. אבישר הר שפי, הסיפור הפועל: עיונים חדשים בסיפור החסידי, רמת גן: אוניברסיטת בר אילן, 2022 אמצע החיים, הוצאת פרדס, ה'תשפ"ד, 2024 אבישר הר-שפי, באתר Academia.edu אבישר הר-שפי, ב"לקסיקון הספרות העברית החדשה" צור ארליך, היינו כחומלים: על 'סוסי אש' לאבישר הר-שפי, הופיעה במקור ראשון, 18 ביוני 2014. מידע על אבישר הר שפי בקטלוג הספרייה הלאומית ערך זה הוא קצרמר בנושא ישראלים. אתם מוזמנים לתרום לוויקיפדיה ולהרחיב אותו.
ברזל ואבנים

ברזל ואבנים הוא אלבומו השלישי של נעם רותם שיצא בשנת 2011. האלבום זכה לביקורות חיוביות, וזכה בתואר אלבום השנה הישראלי של וואלה! לשנת תשע"א. הסגנון המוזיקלי של האלבום נע בין "ניו ווייב" או רוק אלטרנטיבי של שנות ה-80 (כמו בשירים "עמוק הלילה" ו"קראת לי קין") לבין רוק קלאסי (כמו בשיר הנושא וב"עיר שלא נרדמת"). את המיקס לאלבום עשה המפיק הבריטי גארת' ג'ונס שעבד בין היתר עם דפש מוד, ניק קייב ואינטרפול, שעזר להעניק לאלבום את הסאונד "האייטיזי" שלו. מבחינה טקסטואלית רותם התרחק מכתיבה אישית שאפיינה את אלבומו הקודם, והתרכז בכתיבה על דמויות בסיטואציות שונות ומגוונות. מאובדן של ילד (בשיר "מדברים על הילד") או חיילת שמשרתת בשטחים (בשיר "נטלי"). השיר "נטלי" נכתב בהשראת סרט דוקומנטרי ששמו "לראות אם אני מחייכת" של תמר ירום, שמתעד חוויות של חיילות ששירתו בשטחים. יוצא דופן באלבום הוא השיר "הכיתה שלנו" שהוא היחיד שלא נכתב על ידי נעם רותם. הוא נכתב במקור על ידי הזמר-יוצר הפולני יאצק קצ'מרסקי. רותם התאים את מילות השיר למציאות העכשווית הישראלית, למרות שהשיר נכתב במקור על פולין הקומוניסטית של שנות ה-70. האלבום זכה לביקורות חיוביות. עינב שיף כתב באתר האינטרנט וואלה! ש"הדיוק, הכנות והאמפתיה לכאב האנושי הופכים את "ברזל ואבנים" של נעם רותם ליצירה מטלטלת שהיא גם אלבומו הטוב ביותר". ב-ynet תימורה לסינגר נתנה לאלבום ארבעה כוכבים מתוך חמישה וציינה ש"דרכו המוזיקלית המקורית והמקצוענית (של נעם רותם), ממשיכה לגרות את האוזן באפשרויות.". בן שלו מעיתון "הארץ" ציין שהאלבום "אינו חף מהמגרעות של הג'אנר (ז'אנר הרוק הישראלי), ובכל זאת מצליח להישמע רלוונטי, סוחף מעניין ואפילו מצוין" כל השירים נכתבו והולחנו על ידי נעם רותם (למעט היכן שמצוין אחרת).  נועם רותם - שירה, גיטרות, כלי הקשה, פסנתר, קולות אביחי טוכמן - בס, קולות, טמבורין, קלידים, כלי הקשה, תופים אסף תלמודי - פסנתר, המונד, קולות אדם שפלן - גיטרות, קולות ניר וטשטיין - תופים אור בהיר - גיטרות הילה גנות-טוכמן - קולות אלדד גואטה - סינטי יואב שושני - גיטרות אביב בוגן - כלי הקשה דני מאיר - עיצוב סאונד ואפקטים אסף אמדורסקי - פסנתר, סינטי-סטרינגס מידע על האלבום ברזל ואבנים באתר MusicBrainz תימורה לסינגר, שובר את הקרח, באתר ynet, 1 באפריל 2011 עינב שיף‏, איתו לנצח: "ברזל ואבנים" של נעם רותם - אלבומו הטוב ביותר, באתר וואלה, 3 באפריל 2011 בן שלו, נעם רותם עושה כבוד לרוק הישראלי, באתר הארץ, 23 במאי 2011 עינב שיף‏, סיכום השנה: מהם אלבומי השנה במוזיקה הישראלית?, באתר וואלה, 16 בספטמבר 2011 עינב שיף‏, איתו לנצח: "ברזל ואבנים" של נעם רותם - אלבומו הטוב ביותר, באתר וואלה, 3 באפריל 2011 תימורה לסינגר, שובר את הקרח, באתר ynet, 1 באפריל 2011 בן שלו, נעם רותם עושה כבוד לרוק הישראלי, באתר הארץ, 23 במאי 2011
בנואה אנגבווה

בנואה כריסטיאן אנגבווה אוסואמיינג (בצרפתית: Benoît Christian Angbwa Ossoemeyang; נולד ב-1 בינואר 1981 בגארואה שבקמרון) הוא כדורגלן עבר קמרוני. במולדתו אנגבווה התחיל לשחק כחלוץ, עם הזמן הוא הועבר לעמדת הקשר ובסופו של דבר הפך למגן. בקמרון ומאוחר יותר גם בצרפת אנגבווה כונה "טרמינייטור" על שום אופיו הקשוח במשחק. בנואה אנגבווה הגיע למועדון האורוגוואי בגיל 19 לאחר שחברו פייר ובו שגם שיחק שם המליץ עליו למאמן. בנסיונל, אנגבווה שיחק במשך שנתיים וזכה בתואר אליפות בעונה 2002. הוזמן לליל הצרפתית לאחר שסקאוטים צפו בו בהופעותיו בנבחרת הצעירה של קמרון. הוא הושאל למועדון לשנה עם אפשרות להאריך את החוזה לעוד 3 שנים. בתום העונה ליל התכוון להשאיר אותו, אך בשל העלת מחיר המעבר של אנגבווה מנסיונל, בנואה נשאר ללא קבוצה במשך 8 חודשים. הוא נאלץ ליצור קשר עם פיפ"א כדי לדעת מהן זכויותיו ואיך הוא יכול לצאת מהמצב הזה. בחורף 2005 הוא התאמן במשך 3 חודשים בדפורטיבו אלבס. המועדון הספרדי לא מיהר לחתום איתו, ובסופו של דבר אנגבווה עבר לקריליה סובייטוב הרוסי. ב-19 בדצמבר 2005 אנגבווה חתם בקריליה סובייטוב חוזה לשנתיים. אחרי מעברו לסאטורן ב-2008 אנגבווה הודיע לעיתונות כי ההצעה של סאטורן הייתה מאלו שאי אפשר לסרב להן. כשהוא חתם חוזה נשיא המועדון אמר לו שסאטורן מצפה לסיים את העונה באחד משלשת המקומות הראשונים בליגה ואולי אף לזכות באליפות. ב-22 באוגוסט 2009 במשחקו ה-80 בליגה הרוסית אנגבווה כבש את שערו הראשון. זה קרה במשחק חוץ מול מועדון הכדורגל מוסקבה. המשחק נגמר 1:3 למוסקבאים. עד אותו משחק בנואה הבקיע רק פעם אחת במדי סאטורן - בגביע האינטרטוטו 2008. השער מול מוסקבה היה שערו הראשון במשחקי ליגה אחרי 5 שנים. בפברואר 2011 אנגבווה עבר לאנז'י מחצ'קלה. במהלך העונה בנואה תרם הרבה לקבוצה, במיוחד בסיבוב הראשון של העונה, כאשר הוא כבש 4 שערים ב-16 משחקים. אנגבווה ידוע בשל ביצוע ריקוד הלזגינקה מול הקהל אחרי ניצחונות. ב-11 ביולי 2011 אנז'י הכריז על ביטול החוזה עם אנגבווה בהסכמה הדדית. באותו יום היו"ר של רוסטוב אלכסנדר שיקונוב אישר את המידע שהופיע בתקשורת על כך שבנואה אנגבווה יחתום במועדון ל-3 שנים. באותו יום שבו אנגבווה עזב את אנז'י, היו"ר של רוסטוב אלכסנדר שיקונוב אישר את המידע שהופיע בתקשורת על כך שבנואה אנגבווה יחתום במועדון חוזה ל-3 שנים, אולם כעבור עונה שוחרר מהמועדון. ב-31 בינואר 2013 בנואה חזר לקריליה סובייטוב. באוגוסט 2013 חזר בנואה לקדנציה נוספת באנז'י מחצ'קלה שם פרש ממשחק פעיל בתום העונה. במדי נבחרת קמרון עד גיל 18 סיים את אליפות העולם במקום השלישי. הוא הופיע לראשונה במדי הנבחרת הבוגרת ב-9 בפברואר 2005 במשחק מול סנגל. העפיל יחד עם הנבחרת ב-גביע אפריקה 2006 עד לרבע-הגמר, וב-2008 קמרון סיימה שנייה לאחר שהפסידה בגמר למצרים. את שערו הראשון בנבחרת הבקיע אנגבווה ב-11 בנובמבר 2011 במשחק ידידות נגד סודאן. קבוצתיים אליפות אורוגוואי - 2002 מקום שני בגביע אפריקה לאומות - 2008, (נבחרת קמרון) מדיה וקבצים בנושא בנואה אנגבווה בוויקישיתוף בנואה אנגבווה, באתר Transfermarkt בנואה אנגבווה, באתר Soccerway בנואה אנגבווה, באתר WorldFootball.net בנואה אנגבווה, באתר National Football Teams בנואה אנגבווה, באתר FootballDatabase.eu פרופיל המאמן, באתר Transfermarkt סטטיסטיקות ופרופיל באתר התאחדות הכדורגל הרוסית (ברוסית) דף השחקן באתר הרשמי של פ.צ. רוסטוב (ברוסית)
50 אירו-סנט

50 אירו-סנט הוא מטבע אירו בעל העריך השלישי בגודלו במחזור. מטבע זה עשוי סגסוגת מהסוג זהב נורדי. כמו מטבעות נוספים בגוש האירו, צד הנושא של המטבע נושא עיצוב ייחודי לכל מדינה המנפיקה אותו, ועל כן נקרא גם הצד הלאומי, ואילו צד הערך משותף ונושא עיצוב של מפת אירופה יחד עם העריך. קוטרו של המטבע הוא 24.25 מ"מ עוביו 2.38 מ"מ ומשקלו 7.8 גרם. השולים של המטבע בעלי חריצים אשר משמשים לזיהוי המטבע על ידי לקויי ראייה. בצד המשותף של המטבע מוטבעת מפת אירופה ועל גביה עריך המטבע באלפבית לטיני. בצדה הימני של הטבעת החיצונית מוטבעים 12 כוכבים, המסמלים את 12 הכוכבים בדגל האיחוד האירופי, והם מצומדים ומחוברים בקווים. מימין מופיעים ראשי התיבות של האמן של האמן שעיצב את צד הערך של המטבע, לוק לואיקס. עד שנת 2007 הוטבעה על הצד המשותף מפה שכללה את מדינות האיחוד האירופי בלבד, אולם בעקבות הצטרפותן של 10 מדינות נוספות לאיחוד הורחבה המפה לאירופה כולה. אירו 20 אירו-סנט 1 אירו 2 אירו 10 אירו-סנט מדיה וקבצים בנושא 50 אירו-סנט בוויקישיתוף
נטליה דיל

נטליה גויאנס דיל אוריקו (בפורטוגזית: Nathalia Goyannes Dill Orrico‏; נולדה ב-24 במרץ 1986) היא שחקנית קולנוע, טלוויזיה ותיאטרון ברזילאית, המוכרת מתפקידיה בטלנובלות "שדרות ברזיל" (2012), "חופש, חופש" (2016), "רוק סטאר" (17-2016) ו"מלכת הקצפת" (2019). נטליה נולדה בעיר ריו דה ז'ניירו, ברזיל; בתם של הפרופסורים אוולין גויאנס דיל אוריקו ורומולו אוריקו. היא החלה את קריירת המשחק שלה בשנת 2005 בתיאטרון במחזה "A Glória de Nelson" מאת נלסון רודריגז (אנ'). בשנים 2007 - 2009 השתתפה בטלנובלה המצליחה "Malhação". דיל זכתה בפרס הטלוויזיה הברזילאית עבור השחקנית הטובה ביותר עבור תפקידה בטלנובלה. בשנת 2009 היא לראשונה שיחקה את התפקיד הראשי בטלנובלה "Paraíso". בשנת 2011 היא החלה לצאת עם במאי הקולנוע קאיו סו (בר'), ונישאה לו בטקס אזרחי ב-2013. בני הזוג התגרשו בשנת 2014. בינואר 2015 במהלך צילומי אופרת הסבון "Alto Astral", היא החלה לצאת עם בן זוגה בסדרה, השחקן סרז'יו גיזה (אנ'). הקשר הגיע לסיומו בשנת 2017, לאחר שנתיים ביחד. בפברואר 2018, דיל החלה לצאת עם המוזיקאי פדרו קורבלו. בשנת 2019 השניים נישאו ואך עברו לגור יחד. ביוני 2020, היא פרסמה כי היא בהריון. מדיה וקבצים בנושא נטליה דיל בוויקישיתוף נטליה דיל, במסד הנתונים הקולנועיים IMDb (באנגלית) נטליה דיל, באתר AllMovie (באנגלית) נטליה דיל, באתר Rotten Tomatoes (באנגלית) נטליה דיל, במסד הנתונים הקולנועיים KinoPoisk (ברוסית)
People Show

The People Show היא קבוצת התיאטרון הניסויי הוותיקה ביותר שפועלת כיום באנגליה; מרכזה הוא ב-East End של לונדון. הקבוצה נוסדה ב-1966 בידי ג'ף נוטאל, ג'ון דרלינג, לורה גילברט ומארק לונג. הצגת הבכורה שלה נערכה במרתפה של חנות הספרים Better Books בדרך צ'רינג קרוס. היא הייתה קבוצת המיצג הראשונה שפעלה בלונדון ולה תפקיד מרכזי בהיסטוריה של התיאטרון האלטרנטיבי הבריטי. למרות שחלק מאנשי People Show נעזרים בטקסטים, הרי שזו בעיקר נקודת פתיחה לעבודת אימפרוביזציות שמבצעים האמנים השונים החברים בקבוצה: שחקנים, מוזיקאים, משוררים, וציירים, שמותאמת לחלל בו הם יוצרים את המופע. ב-1969 הם הציגו בתיאטרון רויאל קורט של לונדון. בשנת 1982 התמקמה במבנה הקבע בו היא שוכנת כעת: People Show Studios, לשעבר אולם כנסייה ב-Bethnal Green. ‏ People Show ממשיכה להיות להקת אמנים שנודדת בבריטניה ויצרה עד היום 123 הפקות - האחרונה שבהן הייתה People Show 123: The Rummage Show, שהופקה במשותף עם אוניברסיטת רוהמפטון ו-ALRA (האקדמיה לאמנויות חיות ומתועדות). האתר הרשמי של הקבוצה באז קרשואו, "הפוליטיקה של המופע", ראטלדג', 1992
די. ג'יי. אוגוסטין

דאריל ג'רארד "די. ג'יי." אוגוסטין הבן (באנגלית: .Darryl Gerard "D. J." Augustin, Jr; נולד ב-10 בנובמבר 1987) הוא כדורסלן אמריקאי המשחק בעמדת הרכז. שיחק באוניברסיטת טקסס בין השנים 2006–2008, ונבחר בדראפט ה-NBA‏ 2008 על ידי שארלוט בובקאטס בבחירה התשיעית. אוגוסטין נולד וגדל בניו אורלינס, לואיזיאנה, אך בשנת 2005 נאלצה משפחתו לעזוב את ניו אורלינס ולעבור למיזורי סיטי, טקסס, בגלל הוריקן קתרינה. אוגוסטין החל לשחק באוניברסיטת טקסס בעונת 2006/2007. הוא פתח בכל 35 המשחקים הראשונים של העונה כרכז, קלע 14.4 נקודות ומסר 6.7 אסיסטים בממוצע למשחק. בעקבות תרומתו לקבוצה הוא נבחר לחמישייה השנייה בליגת הביג-12 ולחמישיית הרוקיז של העונה בליגת הביג-12 באותה השנה. לאוגוסטין הייתה הזדמנות להשתתף בדראפט ה-NBA‏ 2007 ביחד עם חברו לקבוצה קווין דוראנט, אבל הוא בחר להישאר בקולג' עוד שנה ולפתח עוד את יכולות המשחק שלו. אוגוסטין נבחר תשיעי בדראפט ה-NBA‏ 2008 על ידי שארלוט בובקאטס. ב-8 ביולי 2008 חתם על חוזה בקבוצה, תמורת 1.8 מיליון דולר בעונתו הראשונה וכ-2 מיליון דולר בשנייה. ב-13 ביולי 2012 חתם על חוזה בסך 3.5 מיליון דולר לעונה אחת עם אינדיאנה פייסרס, ולאחר מכן עבר לטורונטו ראפטורס בה שיחק עשרה משחקים לפני שנופה מהסגל. ב-13 בדצמבר 2013 חתם אוגוסטין בשיקגו בולס על חוזה עד לסיום עונת 2013/2014. לפני עונת 2014/2015 חתם בדטרויט פיסטונס על חוזה לשנתיים. ב-19 בפברואר 2015 הועבר לאוקלהומה סיטי ת'אנדר בטרייד שאיחד אותו עם קווין דוראנט, חברו לקבוצה באוניברסיטת טקסס. ב-19 בפברואר 2016 נשלח בטרייד לדנוור נאגטס, יחד עם סטיב נובאק ושתי בחירות דראפט עתידיות, בתמורה לרנדי פוי. ב-7 ביולי 2016 חתם על חוזה ל-4 עונות באורלנדו מג'יק, עבור כ-29 מיליון דולר. לקראת עונת 2020/2021 חתם אוגוסטין על חוזה במילווקי באקס. במרץ 2021 הועבר עם די. ג'יי. וילסון בטרייד ליוסטון רוקטס, תמורת פי. ג'יי. טאקר ורודיונס קורוץ. בפברואר 2022 שוחרר מהקבוצה. ב-1 במרץ 2022 חתם אוגוסטין בלוס אנג'לס לייקרס. מדיה וקבצים בנושא די. ג'יי. אוגוסטין בוויקישיתוף אתר האינטרנט הרשמי של די. ג'יי. אוגוסטין די. ג'יי. אוגוסטין, ברשת החברתית פייסבוק די. ג'יי. אוגוסטין, ברשת החברתית אינסטגרם פרופיל, באתר Basketball-Reference פרופיל, באתר Sports-Reference פרופיל, באתר eurobasket פרופיל, באתר ליגת ה-NBA פרופיל, באתר ESPN אוגוסטין חותם על חוזה בשארלוט בובקאטס, ESPN.com אוגוסטין חותם על חוזה באינדיאנה פייסרס, NBA.com/pacers טורונטו ראפטורס מנפים את אוגוסטין אחרי 10 משחקים בקבוצה, sbnation.com אוגוסטין חותם על חוזה בשיקגו בולס, NBA.com/bulls אוגוסטין חותם על חוזה בדטרויט פיסטונס, NBA.com/pistons אוגוסטין מועבר בטרייד לאוקלהומה סיטי ת'אנדר, NBA.com/thunder מערכת וואלה! ספורט‏, הווארד נשאר ביוסטון, צ'אנינג פריי בקליבלנד, ורז'או בפורטלנד, באתר וואלה, 18 בפברואר 2016 אוגוסטין מסכם על חוזה באורלנדו, באתר USA Today,‏ 1 ביולי 2016 אוגוסטין חותם על חוזה במילווקי, באתר הקבוצה, 28 בנובמבר 2020
Hey, Soul Sister

Hey, Soul Sister הוא שיר של להקת הפופ רוק האמריקאית טריין. השיר יצא לאור ב-11 באוגוסט 2009 כסינגל הראשון מאלבום האולפן החמישי של הלהקה, Save Me, San Francisco. השיר דורג במקום השלישי במצעד הסינגלים האמריקאי בילבורד הוט 100, מכר בארצות הברית מעל ל-5.9 מיליון עותקים והיה לסינגל הנמכר ביותר בחנות האייטונס בשנת 2010 ולסינגל השני הנמכר ביותר בארצות הברית בשנת 2010. גרסת הלייב של השיר זכתה בפרס גראמי. מידע על הסינגל "Hey, Soul Sister" באתר מיוזיק בריינז מידע על היצירה "Hey, Soul Sister" באתר Discogs סרטון השיר "Hey, Soul Sister" באתר יוטיוב [1]
עיצור מכתשי, מחוכך צידי, אטום

עיצור מכתשי מחוכך צידי אטום נפוץ בשפות מדוברות רבות. סימן ה-IPA לעיצור הוא /tɬ/. כדי לבטא עיצור זה נדרש לבטא את העיצורים [ɬ] ו-[t] בו זמנית. פרק זה לוקה בחסר. אנא תרמו לוויקיפדיה והשלימו אותו.
מדיסון פטיס

מדיסון מישל פטיס (באנגלית: Madison Michelle Pettis; נולדה ב-22 ביולי 1998) היא שחקנית אמריקאית. ידועה בשל תפקידיה בתור סופי מרטינז בסדרת הטלוויזיה "קורי בבית הלבן" של ערוץ דיסני, בתור אלי ברוקס בסדרה "לחיות עם בנים" של ניקלודיאון, ובזכות הופעתה בסרט הקולנוע "תוכנית משחק" לצדו של דוויין ג'ונסון. פטיס נולדה בארלינגטון, טקסס לסטיבן ומישל פטיס. אביה הוא אפרו-אמריקאי ואילו אימה היא ממוצא איטלקי, צרפתי ואירי. לפטיס אח המבוגר ממנה. פטיס התחילה את הקריירה שלה כדוגמנית פרסומות והחלה לשחק בגיל 5. מגיל 10 החלה ללכת לשיעורי מחול. את תפקידי המשחק הראשונים שלה קיבלה בשנת 2006, בסדרת הילדים "החברים של ברני" ובסדרת הדרמה הפוסט-אפוקליפטית "יריחו". בשנת 2007 כיכבה בסרט "תוכנית משחק" לצדו של דוויין ג'ונסון, על קוורטרבק בקבוצת בוסטון רבלס שמגלה בשיא תהילתו שיש לו ילדה בת 8 בשם פייטון. באותה שנה החלה לככב בתור סופיה "סופי" מרטינז, בתו של נשיא ארצות הברית בסדרת הטלוויזיה של ערוץ דיסני "קורי בבית הלבן" - המהווה ספין אוף לסדרה כל כך רייבן. ב-2008 שבה הסדרה לעונה שנייה. בשנת 2011 קיבלה פטיס שני תפקידים ראשיים, דיבוב דמותה של איזי בסדרת האנימציה "ג'ייק והפיראטים מארץ לעולם לא", ודמותה שלי אלי ברוקס בקומדיית המצבים הקנדית "לחיות עם בנים". בשנת 2012 החלה לשחק בתפקיד חוזר את דמותה של ג'אנל בסדרה "מעבדה לכוחות על" של דיסני XD. ב-19 באוקטובר 2014 אישרה פטיס בפייסבוק כי היא תתארח בעונתה השלישית של סדרת הטלוויזיה "משפחת פוסטר" בשנת 2015 לוהקה לדבב את הדמות של זורי בסדרת האנימציה של ערוץ דיסני "משמר האריות", וכן בסרט הטלוויזיה שקדמה לה "משמר האריות - השאגה חוזרת". ב-2017 התארחה בסדרת המשטרה "חוק וסדר: מדור מיוחד". בשנת 2018 החלה לככב לצדה של היילי קיוקו בתפקיד הראשי בסדרת הרשת "Five Points" בשירות Facebook Watch. בשנת 2021 השתתפה בסרט "יש לו את זה" של נטפליקס. מדיה וקבצים בנושא מדיסון פטיס בוויקישיתוף מדיסון פטיס, ברשת החברתית פייסבוק מדיסון פטיס, ברשת החברתית אקס (טוויטר) מדיסון פטיס, ברשת החברתית אינסטגרם מדיסון פטיס, ברשת החברתית טיקטוק מדיסון פטיס, במסד הנתונים הקולנועיים IMDb (באנגלית) מדיסון פטיס, באתר AllMovie (באנגלית) מדיסון פטיס, באתר Rotten Tomatoes (באנגלית) מדיסון פטיס, במסד הנתונים הקולנועיים KinoPoisk (ברוסית)
עיצור מכתשי, מחוכך צידי, קולי

עיצור מכתשי מחוכך צידי קולי מצוי בכמה שפות מדוברות. סימן ה־IPA לעיצור הוא /d͡ɮ/. כדי לבטא עיצור זה נדרש לבטא את העיצורים [ɮ] ו־[d] בו זמנית. העיצור קיים בנאוואחו ובנאוואטל. העיצור היה קיים בשפות השמיות הדרומיות, כדוגמת געז. יש המשערים שצלילה הישן של האות הערבית ض יכול היה להיות עיצור מכתשי מלועלע, מחוכך צידי, קולי ([dɮˤ]). עיצור זה היה קיים בפרוטו-צ'רקסית. פרק זה לוקה בחסר. אנא תרמו לוויקיפדיה והשלימו אותו. פרק זה לוקה בחסר. אנא תרמו לוויקיפדיה והשלימו אותו.
עיצור ענבלי, אפי

עיצור ענבלי אפי הוא צליל עיצורי המצוי בחלק מהשפות המדוברות. סימן ה-IPA לעיצור הוא N לטינית גדולה /ɴ/, ובמערכת X-SAMPA הוא נכתב כ-\N. פרק זה לוקה בחסר. אנא תרמו לוויקיפדיה והשלימו אותו.
All I Have

All I Have (בעברית: כל מה שיש לי) הוא שיר של הזמרת ג'ניפר לופז, בשיתוף הראפר אל אל קול ג'יי. השיר יצא כסינגל השני מאלבומה השלישי של לופז This Is Me... Then, וזכה להצלחה רבה במצעדי פזמונים ברחבי העולם. השיר זכה להצלחה רבה ברחבי העולם, כאשר הגיע לצמרות של מצעדי רבים. בנוסף השיר הוא בין השירים המוכרים ביותר של הזמרת. בבריטניה השיר מכר כ-200,000 עותקים, ולכן נכנס היישר למקום ה-2 במצעד הבריטי כאשר שם נשאר ולא הצליח להגיע לצמרת המצעד. השיר נכנס לאינספור מצעדי סוף שנה, אך לא הצליח לכבוש אף צמרת באף מצעד סוף שנה אשר אליו הוא נכנס. המבקרים שיבחו את הזמרת על השיר. השיר הוא השיר האחרון של הזמרת שהצליח להגיע לצמרת המצעד האמריקאי עד היום. מילות השיר נכתבו על ידי לופז, מקבה רידיק וקרטיס ריצ'רדסון. הכוונה המקורית הייתה לכנותו בשם "I'm Good", אך בשל דמיון לשם שירה הקודם של לופז "I'm Real" הוחלט לכנותו בשם "All I Have". השיר עוסק בפרידה מזוגיות ובהתמודדות הכרוכה עם הזיכרונות היפים והרעים ממנה. השיר מכיל, דגימה משירה של דברה לואוְז הנקרא "Very Special", השיר הוא שיר מ-1981 שנכתב על ידי ליסה פיטרס ביחד עם ויליאם ג'פרי. לקיחת הדגימה גררה תביעה מצידה של לואוז אשר תבעה את חברות התקליטים "אפיק רקורדס" ו-"סוני מיוזיק", בטענה שחרף העובדה שאלו קיבלו את אישורם של כותבי השיר ושל בעלת זכויות היוצרים עליו, חברת התקליטים אלקטרה, היה עליהן לקבל את גם אישורה כמבצעת. תביעתה של לואוז, שנשענה על חוקי מדינת קליפורניה באשר לפומביות ושימוש מסחרי בדמותו של אדם (Personality rights), נדחתה בטענה שהשימוש שעשו חברות התקליטים נעשה בהתאם לחוק הפדרלי לזכויות יוצרים, והלה גובר על החוק של מדינת קליפורניה. תביעת המשך של לואוז ושל חברת ההפקה שלה ספירט כנגד חברת התקליטים אלקטרה, בעלת זכויות היוצרים על השיר המקורי של לואוז, הסתיימה בדחיית טענותיה של לואוז על רקע מעשה בית דין ובהסדר שפרטיו לא פורסמו בין אלקטרה לספירט. הווידאו קליפ לשיר צולם בנובמבר 2002, ויצא לאור בינואר 2003. בקליפ נראים לופז ואל אל קול ג'יי כזוג העומד להיפרד, זמן קצר לפני חג המולד. לופז אוספת ואורזת את רכושה מביתם המשותף, והחפצים השונים מזכירים לה את מערכת היחסים עם בן זוגה. בסיום מניחה לופז את המפתח לבית, ארוז כמתנה, מתחת לעץ חג המולד, ועוזבת את הבית. בשובו לבית מוצא אל אל קול ג'יי את המתנה, פותח אותה, וברואו את המפתח הוא מבין כי נעזב ומשליך אותו אל האש שבאח. השיר זכה להצלחה עולמית רבה, כאשר כבש ראשי מצעדים. השיר הגיע למקום הראשון במצעד הבילבורד האמריקאי, המקום הגבוה ביותר אליו הגיע שיר של לופז מאז הלהיט "Ain't it Funny". מידע על היצירה "All I Have" באתר מיוזיק בריינז מידע על הסינגל "All I Have" באתר מיוזיק בריינז סרטון השיר "All I Have" באתר יוטיוב Laws V. Sony Music Entertainment Inc - Findlaw ARIA Charts - Accreditations - 2003 Singles, www.aria.com.au (באנגלית) www.bpi.co.uk Index, www.mediatraffic.de
דקופאז'

דקופּאז' (בצרפתית: Découpage, פירושה לחתוך או לגזור) היא אמנות קישוט אובייקטים על ידי הדבקה של מפיות או מגזרות נייר ושילוב של אפקטים מיוחדים בצבע, עלי זהב ועוד. בדרך כלל היא משמשת עבור קישוט קופסה קטנה או פריט ריהוט המכוסה בדפי מגזין או בנייר המיוצר במיוחד עבור מטרה זו. כל שכבה נאטמת על ידי לכה, לרוב על ידי מספר רב של שכבות, עד שהמפית נראית כאילו היא חלק מהמוצר הראשוני ומאבדת את המראה של אלמנט שהדביקו מאוחר יותר. בטכניקה המסורתית השתמשו ב30–40 שכבות של לכה שלאחר מכן שוייפה עד שהתקבל גימור מבריק. הטכניקה נודעה במאה ה-18 באנגליה בשם ג'פאנינג (Japanning) על שם מקורותיה המשוערים מיפן. המקור הסביר ביותר לדקופאז' הוא אמנות הקבר המזרח סיבירית. שבטים נודדים השתמשו בלבד גזור כדי לקשט את קברי הנפטרים שלהם. מסיביר, הנוהג הגיע לסין, ועד המאה ה-12 מגזרות נייר קישטו פנסים, חלונות, קופסאות וחפצים אחרים. במאה ה-17, איטליה, בעיקר ונציה, הייתה בחוד החנית של הסחר עם המזרח הרחוק ומקובל לחשוב כי דרך הקישורים הללו קישוטי הנייר עשו את דרכם לאירופה. אומנים בפירנצה, איטליה, יצרו חפצים דקורטיביים תוך שימוש בטכניקות מגזרת נייר, מאז המאה ה-18. הם שלבו דקופאז' עם טכניקות דקורטיביות שהיו כבר פופולריות בפירנצה, כמו שימוש בעלי זהב ועיצובי עץ מגולפים. טכניקות אלה כבר שימשו בייצור רהיטים, מסגרות של תמונות, ואפילו כריכת ספרים מעור מעובד. שיטת הדקופאז' נוספה לשיטות של בעלי המלאכה בפירנצה על ידי הוספתה בתוך מסגרת מוזהבת מגולפת, או על ידי הוספת מגזרת נייר על לוח עץ. אומנים השתמשו ברפרודוקציות מודבקות של יצירות אמנות מפורסמות, ובהן כמעט תמיד היו תיאורים דתיים. טריפטיכוני פירנצה הציגו בעזרת הדקופאז' תמונות מסצינות מהתנ"ך, כגון צליבת ישו, שהיו מוטיב חוזר. ככל שהחברה הפכה חילונית יותר במאה ה-20, ותיירים לא קתולים החלו לקנות אמנות בפירנצה, היצירות הפכו פחות דתיות. חומרים ביתיים פשוטים יכולים לשמש אמצעי ליצירת דקופאז', בהם כלי חיתוך כדוגמת: מספריים, סכין חיתוך, סכין גילוח, דבק המדולל במים או דבק המיועד לדקופאז', וכלים לפיזורו כמו צמר גפן, מברשת צבע וספוגים. שימוש במערוך נועד להחליק קמטים. בנוסף משתמשים באלמנט שאוטם את היצירה ומגן עליה כדוגמת לכה, דבק, ספריי אקריליק, שרף אפוקסי, פוליאוריטן ועוד. עם הכלים הללו נהוג ליצור דקופאז' על ריהוט, אלבומי תמונות, צלחות, קרמיקה, מדפים, מסגרות, מראות ועוד, זאת תוך שימוש במגזרות נייר שיכולות להגיע ממגוון רב של מקורות: עיתונים, מגזינים, קטלוגים, ספרים, פריטי אוסף תמונות מודפס, נייר אריזה, כרטיסי ברכה, בד, נייר רקמה, תחרה, מפיות נייר, ומפיות שיוצרו במיוחד עבור דקופאז'. איך ליצור דקופאז', באתר hgtv (באנגלית) אמנות הדקופאז', באתר של מרתה סטיוארט (באנגלית) דקופאז', באתר מילון מרים-ובסטר דקופאז', באתר אנציקלופדיה בריטניקה (באנגלית)